टोल प्लाजा की घटना के विरोध मंे कैंडल मार्च निकाला
बदनावर | 1 मार्च को छोकला टोल प्लाजा पर नागरिकों द्वारा धरना प्रदर्शन के दौरान कानवन पुलिस व टोलकर्मियों द्वारा लाठीचार्ज केे विरोध में शनिवार शाम 7.30 बजे नागरिकों ने काली पट्टी बांधकर कैंडल मार्च निकालकर विरोध जताया। मोदी चौराहा से पुलिस प्रशासन के खिलाफ नारेबाजी करते हुए बस स्टैंड पहुंचे। जहां सांसद प्रतिनिधि शिवरामसिंह रघुवंशी, नितिन नांदेचा, कैलाश गुप्ता, मनोज सोलंकी, अनूप जैन आदि ने संबोधित किया। पुलिस की कार्रवाई की निंदा करते हुए निलंबन की मांग की। कार्रवाई नहीं होने पर आगामी दिनों में उग्र आंदोलन करने की चेतावनी दी। रविवार दोपहर बाद कानवन थाने के सामने सांकेतिक धरना देने का निर्णय लिया।
hin_Deva hin_Deva